## **Karcag Városi Önkormányzat**

**Polgármestere**

# Javaslat

**a belterület 7279/1 hrsz-ú ingatlanból 2600 m2 nagyságú terület értékesítése az Agrosprint Zrt. részére**

Karcag Városi Önkormányzat tulajdonát képezi az 7279/1 hrsz-ú, természetben a karcagi laktanyában található kivett anyaggödör megnevezésű ingatlan, mely forgalomképes vagyonelemek közé tartozik. A terület nagysága 9 ha 94 m2 . A terület megosztásának földhivatali átvezetése folyamatban van.

Az Agrosprint Zrt. (Képviseli: Fülöp Gábor Zoltán, Székhely: 5300 Karcag, Arany János u. 22.) kérelmet nyújtott be az önkormányzathoz, mely szerint szeretnék megvásárolni a címben szereplő ingatlant. Az ingatlan az Agrosprint Zrt. Püspökladányi út 82. szám alatti telehelye mellett található. A cég azért szeretné megvásárolni az ingatlant, mert szeretné növelni az ott zajló termelést. Mindehhez szükséges a víz felhasználásának növelése, amelyre csak saját vízmű létesítésével van lehetősége.

A kölcsönösen kialkudott vételár 1.500 Ft/m2 forint. A teljes vételár a 2600 m2 nagyságú területre 3.900.000,-Ft, azaz Hárommillió kilencszázezer forint.

A nemzeti vagyonról szóló 2011. évi CXCVI. törvény (továbbiakban: Nvtv) 1. § (2) bekezdés a) pontja alapján nemzeti vagyonba tartoznak az állam vagy a helyi önkormányzat kizárólagos tulajdonában álló dolgok.

Az Nvtv. 13. § (1) bekezdése értelmében törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyon tulajdonjogát átruházni csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.

Az Nvtv. 14. § (2) bekezdése alapján a helyi önkormányzat tulajdonában lévő ingatlan értékesítése esetén az államot minden más jogosultat megelőző elővásárlási jog illeti meg. Ezen jogosultság az államot osztott tulajdon esetén az épület tulajdonosának a földre, illetve a föld tulajdonosának az épületre fennálló elővásárlási jogát megelőzően illeti meg.

A Karcag Városi Önkormányzat vagyonáról és a vagyongazdálkodás szabályairól szóló 23/2012. (X.16.) önkormányzati rendelet 13. § (1) bekezdése alapján önkormányzati vagyont értékesíteni nettó 15 millió Ft értékhatár felett csak versenyeztetés útján lehet az Nvtv.-ben meghatározottak szerint.

Magyarország 2019. évi központi költségvetéséről szóló 2018. évi L. törvény 5. § (5) bekezdés c) pontjában foglaltak alapján az Nvtv.13. § (1) bekezdésében meghatározott értékhatárt a 2020. évben 25,0 millió forint egyedi bruttó forgalmi érték képezi.

Az Nvtv. 13. § (2) bekezdése értelmében nemzeti vagyon tulajdonjogát átruházni természetes személy vagy átlátható szervezet részére lehet.

Tekintettel arra, hogy az ingatlanok vételára a fent megjelölt értékhatárt nem éri el, javaslom a Vevő részére történő értékesítést versenyeztetés nélkül.

**Összegzés: A Karcag Városi Önkormányzat tulajdonát képező 7279/1 hrsz-ú, kivett anyaggödör megnevezésű ingatlanból 2600 m2 nagyságú területet kíván megvásárolni az Agrosprint Zrt. vízmű létrehozása céljából.**

A fentiek alapján kérem a javaslat megtárgyalását és az alábbi határozati javaslat elfogadását.

…………/2020. (II. 27.) „kt.” sz. határozat

**a belterület 7279/1 hrsz-ú ingatlanból 2600 m2 nagyságú terület értékesítése az Agrosprint Zrt. részére**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében eljárva, továbbá a Karcag Városi Önkormányzat Képviselő-testületének a Karcag Városi Önkormányzat vagyonáról és a vagyongazdálkodás szabályairól szóló 23/2012. (X. 16.) önkormányzati rendelet 13. § (2) bekezdése alapján az alábbiak szerint dönt:

1. Karcag Városi Önkormányzat (a továbbiakban: Eladó) a 2. pontban meghatározott ingatlan tulajdonjogát adásvétel útján átruházza az Agrosprint Zrt. (Képviseli: Fülöp Gábor Zoltán, székhely: 5300 Karcag, Arany János u, 22., adószám: 26119524-2-16) (a továbbiakban: Vevő) részére, 1/1 tulajdoni arányban.
2. Az ingatlanok adatai:
   * 1. Helye: Karcag, belterület

Helyrajzi szám: 7279/1

Megnevezése: Kivett anyaggödör

A terület teljes alapterülete: 9 ha 0094 m²

Az adásvétel tárgyát képező ingatlanrész nagysága: 2600 m2

Az ingatlan per és igénymentes.

1. Eladási ár:

3.900.000,- Ft, azaz Hárommillió kilencszázezer forint.

1. Fizetési feltétel:

Adásvételi szerződés aláírásakor bruttó 3.900.000,-Ft-t azaz Hárommillió kilencszázezer forintot egyösszegben kell megfizetni az eladó részére.

1. Egyéb feltétel:

- az adásvételi szerződés aláírására a földrészlet megosztásáról szóló földhivatali

bejegyzés után kerül sor

- Vevőket terheli az adásvételi szerződés elkészíttetésének, valamint a földterület megosztásának költsége és a változások földhivatali átvezetésének költsége.

- Vevők az ingatlanokat megtekintett állapotban vásárolják meg.

- A nemzeti vagyonról szóló 2011. évi CXCVI. törvény 14. § (2) bekezdése alapján a Magyar Államot elővásárlási jog illeti meg.

1. A Képviselő-testület felhatalmazza a Karcag Városi Önkormányzat Polgármesterét, hogy az 1. pontban meghatározott Vevővel, a 2. pontban meghatározott ingatlanra vonatkozó adásvételi szerződést aláírja.
2. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2020. március 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási és Kistérségi Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Agrosprint Zrt. 5300 Karcag, Arany János utca 22. /Költségvetési, Gazdálkodási és Kistérségi Iroda Gazdálkodási Csoport által/

Karcag, 2020. február 19.

**(: Dobos László :)**