**Tájékoztató a Karcagi Ipari Park Kft. 20 éves fennállásáról**

A KIP Kft elmúlt 20 év eseményei címszavakban

1999-ben a Karcag Városi Önkormányzat által benyújtott pályázat alapján a Gazdasági Minisztérium az IPC-013/99 számon megítélte a 48 ha 5221 m2 területre az Ipari Park Címet.

(85,91 % Önkormányzati, 14,09 % magántulajdonú területen)

2000.02.28.-án írta alá a szerződést az Ipari Park cím viseléséről Dr. Cséfalvay Zoltán helyettes államtitkár és Dr. Fazekas Sándor polgármester. Az operatív teendőkért felelős személyek pedig Dr. Nikodémus Antal főosztályvezető és Csányi Sándor alpolgármester lettek.

2000.12.20.-i határozatával Karcag Városi Önkormányzat Képviselő testülete 2001.01.01.-től megalapította az egyszemélyes „Karcagi Ipari Park Korlátolt Felelősségű Társaságot”. A társaság törzsvagyona 3 M Ft (1 M Ft pénzbeli betét és 2 M Ft apport). Első ügyvezetője Péter Dániel.

2001 áprilisban Együttműködési megállapodást kötött Karcag Városi Önkormányzat, a Karcagi Ipari Park Kft és az INFO Kft.

2001.08.01.-én a Karcagi Ipari Park Kft-be tagként belépett az INFO Kft. Törzsbetét Karcag Városi Önkormányzat 7 M Ft készpénz, 2 M Ft apport (30 %), INFO Kft 21 M Ft készpénz (70 %). Ügyvezető Dr. Soós Adrianna.

2003.03.01.-től ügyvezető Varga Nándor László.

2003 évben a TTFC pályázatot befogadták, forráshiányra hivatkozva elutasították

2004 évben a TRFC pályázatot befogadták, forráshiányra hivatkozva elutasították

2006 évben a TRFC pályázatot befogadták, forráshiányra hivatkozva elutasították

2007.04.16. Az S+R Projektfejlesztési Kft megvásárolt a Penny Kelet-Magyarországi Logisztikai Központjának építéséhez 73.000 m2 területet.

2007.07.05.-én benyújtottuk az ÉAOP-1.1.1/A-2007-0001 pályázatunkat, melyet regisztráltak az első fordulóra. Ekkor kezdtük meg – saját felelősségre - az építkezést, mely a déli terület infrastruktúrájának megvalósítása volt (út, járda, víz, tűzi víz tározó, villany, térvilágítás, gáz ellátás, csapadékvíz elvezetés). A projekt összes költsége 347.141.834 Ft. Elszámolható költség 231.643.679 Ft

2007.12.18.-án Ünnepélyes keretek közt átadtuk az Infrastruktúra beruházást. Ezzel egybekötve a Penny Kelet-Magyarországi Logisztikai központjának alapkövét is elhelyeztük.

Jelen volt Varga Mihály országgyűlési képviselő.

2008.08.27.-én már a második fordulóra nyújtottuk be az ÉAOP-1.1.1/A-2007-0001 pályázatunkat.

2008.10.08.-án keltezték az ÉAOP-1.1.1/A-2007-0001 pályázatunkat támogató okiratot.

2008.09.01.-10.20.-ig a Penny utca szélesítését valósítottuk meg

2008.10.22. A Penny Logisztikai Központ átadási ünnepsége volt Varga Mihály országgyűlési képviselő jelenlétével

2009.01.14. az ÉAOP-1.1.1/A-2007-0001 pályázat támogatási szerződésének aláírása. A támogatás összege 114.500.000Ft

2009.04.14.-én óriás táblát helyeztünk el a területünkön, melyet le kellett bontani jogszabály változás miatt 2 év múlva

2009.05.18. Törzstőke emelés: Karcag Városi Önkormányzat 7 M Ft készpénz, 65 M Ft apport (40%), INFO Kft 108 M Ft (60 %). Felügyelő bizottságot hoztunk létre.

2009.05.19.-22.-ig bemutatkoztunk a „*REevolutio Consulting”* kiállításán, tablókkal és reklám anyaggal

2009.12.21.-én végre (több mint 2 év után) kifizették a pályázati támogatást.

2010.04.02. Megkaptuk egy 18.700 m2-es *„Könnyűipari, szolgáltató és raktár csarnok”*jogerős építési engedélyét.

2010.05.04.-07.-ig bemutatkoztunk az Industria Nemzetközi ipari szakkiállításon

2010.09.16. A Penny utca bejáratánál 2 db kunszobrot állítottunk az Ipari park 10. évfordulója alkalmából. Jelen volt Varga Mihály miniszterelnökséget vezető államtitkár és Dr. Fazekas Sándor miniszter is.

2010.12. hóban egy citromsav gyártó cég betelepüléséről egyeztettünk. A nagyon magas vízigény miatt nem voltunk partnerek

Ugyan ekkor egy fagyasztott élelmiszereket gyártó céggel egyeztettünk. Sajnos a magas villamos energia igény miatt ez a tárgyalás is megszakadt

2010.12.15. Megvásároltuk „*Tőkés Sándor: Malom és Varró u.6”* című zsűrizett festményét, a karcagi emlékek megőrzése céljából. A festmények a Polgármesteri Hivatalban kerültek elhelyezésre időszakosan

2011. márciusban egy szállítmányozó céget próbáltuk ide telepíteni. Autópálya hiánya miatt ez is meghiúsult.

2011.10.27.-én Karcag Városi Önkormányzat átruházott adás-vétel útján az Imperum Ingatlan Kft részére 19 M Ft értékű 10.56 % arányú üzletrészt és az Imperum Ingatlan Kft vagyoni hozzájárulással 35 M Ft értékű törzstőkét vásárolt

Így a társaság törzstőkéje 215 M Ft lett. A törzsbetét pedig: Karcag Városi Önkormányzat 53 M Ft (24,65 %), Info Kft 108 M Ft (50,23%), Imperum Ingatlan Kft 54 M Ft (25,12 %).

Ugyanezen a napon az Imperum Ingatlan Kft vállalta, hogy 90 M Ft befizetésével a KIP Kft tőketartalékát feltölti

2011.12.01.-től 2014.07.01.-ig az 5374 hrsz-ú területből az Inter-Bussines Kft-nek 5,5 ha, majd 2 ha részt bérbe adtunk.

2011. decemberében az Ipari Park Kft még külterületi nyilvántartású területeit (02094/1-2-3; 02094/5 és 02096/1-2-3) átsoroltattuk belterületté (7330-tól 7336-ig). Ugyanekkor összevonást (5374, 5375) és területrendezést (7335, 7336) is kértünk, amit engedélyeztek.

2012.02.28.-án nyújtottuk be a második infrastruktúra pályázatunkat

2012.02.26. Üveghab gyártó üzem elhelyezéséről kezdtünk egyeztetéseket. Pár hónap múlva a beruházó visszalépett

2012.03. hóban egy Iráni befektető keresett meg bennünket 25 MW-os hőerőmű helyének biztosítására. Kétszeri egyeztetés után többet nem jelentkezett

2012.03.08.-án fogadták be ÉAOP-1.1.1/AB-11-2012-0006 nyilvántartási számon a újabb pályázatunkat.

2012.03.15. A *„Könnyűipari, szolgáltató és raktár csarnok”*építési engedélyét nem tudtuk meghosszabbítani jogszabályi változások miatt

2012.06.15.-én írták alá a ÉAOP-1.1.1/AB-11-2012-0006 számú pályázat támogató döntését

2012.06.28. Az ÖKO Park alapkő letétele volt – „Kun szobor” - avatással, Varga Mihály és Dr. Fazekas Sándor miniszter urak jelenlétében

2012.08.22.-én írtuk alá az ÉAOP-1.1.1/AB-11-2012-0006 számú pályázat támogatási szerződését. *Infrastrukturális fejlesztés és szolgáltatási kör fejlesztése a Karcagi Ipari Parkban*címmel*.*A projekt tervezett összes költsége 244.872.685 Ft. Elszámolható költség 243.909.335 Ft. Támogatás összege 121.954.667 Ft.

2012.12.06.-án megvásárolt az Elektronikai Hulladékhasznosító Kft 5 ha (5393/4 hrsz-ú) területet, elektronikai hulladékok feldolgozására alkalmas üzem felépítésére.

2012.12. *„Ipari parkok versenyképességi különdíj”*elismerést kaptunk az Ipari-, Tudományos-, Innovációs- és Technológiai Park Egyesülettől

2013.04.05. Az Elektronikai Hulladékhasznosító Kft ünnepélyes alapkő letétele volt a Déryné Kulturális Központban

2013.08.30.-ig megtörtént az ÉAOP-1.1.1/AB-11-2012-0006 számú pályázatban szereplő beruházások átadása, üzembe helyezése és engedélyeztetése.

2013.09.13. E-Hull Kft lakossági fóruma volt a Déryné Kulturális Központban, közel 150 fő részvételével: „*E-hulladék újra gondolva”* címmel

2013. 10.25.-én Varga Mihály és Dr. Fazekas Sándor miniszter urak felavatták a pályázattal megvalósított infrastruktúrát (most József nádor út)

2013. 10.25.-én Varga Mihály és Dr. Fazekas Sándor miniszter urak jelenlétében, a Recy-Pet Kft ünnepélyes alapkő letétele is megtörtént

2013.11.17.-én aláírtuk a Recy-PetKft-vel az 5392/6 hrsz-ú 29.000 m2 terület adás-vételi megállapodását, petpalack újrahasznosító üzem létesítésére.

2013.12.09. Nagykun Élelmiszeripari Parkmegvalósítását terveztük 6,5 ha területen, ahol élelmiszer feldolgozást, gyártást, csomagolást terveztünk. A megvalósíthatósági tanulmány elkészült. A működtető társaság megalapítása folyamatban volt, 11 vállalkozás bevonásával. Jogszabályi változások miatt ellehetetlenült a megvalósítás

2014.02.19.-én megvásároltuk a 3922 hrsz-ú, 739 m2 nagyságú, 5300 Karcag Kálmán utca 1. szám alatti területet.

2014.03.18.-án Varga Mihály és Dr. Fazekas Sándor miniszterek jelenlétében Orbán Viktor miniszterelnök adta át, a közel 100 főnek munkahelyet biztosító, Elektronikai Hulladékhasznosító üzemet, mely a tervezett határidőben és keretösszegben (3,6 Mrd Ft-ból) megvalósult. További 80 fő közvetett úton kapcsolt vállalkozásban kapott munka lehetőséget

2014.05.26-án írtunk alá egy előszerződést a Szeged –EnergoKft-vel11 ha 9669 m2 terület értékesítéséről, ahol biometán-előállító és villamosenergia-termelő üzem létesítését tervezték. A későbbiekben visszamondták vásárlási szándékukat

2014.06.24.-én megvásároltuk a HuntracoZrt 5389/6 hrsz-ú 12.000 m2 nagyságú területét.

2014.08.20. dr. Székely István Karcag Város Díszpolgára kitüntetést kapott

2015.03.15.-én az Imperum Kft névváltoztatása miatt, a régi-új tag neve Principal Kft lett.

2015.04.28 József nádor út elnevezést adtuk az ÖKO parkba vezető útnak, Szöllősi János karcagi öregdiák javaslatára. Az út nevével ellátott Kun szobor került felállításra ebből az alkalomból

2015.10.16. A Recy-Pet Kft Innovációs Központ ünnepélyes átadása történt meg

2017.10.06.-án megvásároltuk az 5397/5 hrsz-ú 15.352 m2 és az 5397/3 hrsz.-ú 1.703 m2 területet.

2017.12.15.-én Karcag Városi Önkormányzattal a kölcsönös érdekekre tekintettel, telekalakítással egybekötött területcserében állapodtunk meg (leginkább karcagi munkahelyeket teremtő beruházáshoz szükséges előfeltételek megteremtése, jelentkező befektetők igényeinek biztosítását jelentő) egybefüggő területek kialakítása céljából.

Az újonnan kialakított ipari terület 32 ha 0234 m2 nagyságú. Mind kettő fél terület nagysága változatlan maradt.

2017.12.27.-én az E-Hull Kft megvásárolt az 5396 hrsz-ú területből 1.000 m2-t, majd

2018.12.11.-én 5.000 m2-t és 2019.11.05.-én 4.000 m2-t, bővítés és technológiai fejlesztés céljából.

2018.05.15.-én a 3923 hrsz-ú 5300 Karcag Püspökladányi út 5 szám alatti ingatlant megvásároltuk.

2019.03.01.-én a Principal Kft és Green Service Kft egyesülése kapcsán a régi-új tag Green Service 2005 Ipari, Kereskedelmi és Szolgáltató Kft lett.

2019.06.04.-én a Penny Market Kft megvásárolta 6333 hrsz-ú 1 ha-os és az 5374 hrsz-ú területből 2 ha területet, a raktárbázis épületének és a kamion parkoló bővítésére.

2019.11.18.-án megkaptuk a jogerős módosított építési engedélyt egy 27.000 m2-es Ipari-logisztikai csarnok megvalósítására. Az első ütemben ebből 4.000 m2-t építünk meg.

2020.02.07.-én megalakult az Elektronikai PURPOR Hulladékhasznosító Kft. Tagjai HolofonZRt (20 M Ft törzsbetét 40 %), Karcagi Ipari Park Kft (13 M Ft 26 %), Elektronikai Hulladékhasznosító Kft (12 M Ft 24 %), Gazdaságfejlesztés Tanácsadó Kft (5 M Ft 10 %). Az E-Hull Kft-ből kikerülő pur hab hasznosítására jött létre

Jelenleg 2 db naperőmű engedélyeztetése megtörtént

Az Innovációs és Technológiai Minisztériumhoz benyújtottunk egy pályázatot, a Tudományos és Technológiai Park címre 2019-ben. Elbírálása folyamatban van.

Ezzel egy időben a címmel rendelkező területet is növeljük, több vállalkozás bevonásával

A tulajdonosok részéről

* Dr. Székely István, Info Kft
* Kacsó Tibor és Hohl László Green Service Kft
* Dr. Fazekas Sándor és Dobos László polgármester, Gyurcsek János alpolgármester, valamint a Karcag Városi Önkormányzat képviselő-testület tagjaitól és a Polgármesteri Hivatal dolgozóitól kapott 2 évtizedes segítséget köszönjük

Karcag, 2020.01.23.

Varga Nándor

ügyvezető